Året etter var Rebecque med og organiserte det såkalte tidagersfelttoget. Det nederlandske forsøket på å vinne tapte områder i Belgia var militært sett glimrende, men politisk var det en katastrofe. Den uerfarne belgiske arméen var lett å slå, men det virker lite sannsynlig at nederlenderne ville akseptere undertrykking av en slik art som russerne brukte for å knuse det polske opprøret i 1830-1831. Som historikeren White vurderer offensiven kan det virkelige målet ha vært å styrke den nederlandske forhandlingsposisjonen, noe den militære suksessen utvilsomt gjorde. En gjenforening av de to land, som kong Vilhelm synes å ha håpet på, var aldri en reell mulighet.